CELEX: 62021TN0295
Language: fi
Date: 2021-05-18 00:00:00
Title: Asia T-295/21: Kanne 18.5.2021 – eSlovensko v. komissio

9.8.2021   
            
            
               FI
            
            
               Euroopan unionin virallinen lehti
            
            
               C 320/39
            
         
      Kanne 18.5.2021 – eSlovensko v. komissio
      (Asia T-295/21)
      (2021/C 320/45)
      Oikeudenkäyntikieli: englanti
      
         Asianosaiset
      
      
         Kantaja: eSlovensko (Lučenec, Slovakia) (edustaja: asianajaja B. Fridrich)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission viestintäverkkojen, sisältöjen ja teknologian pääosaston 18.3.2021 tekemän päätöksen ARES(2021)1955613, joka sisältää kantajaa erikseen koskevan takaisinmaksuvaatimuksen ja perintäilmoituksen
               
            
                  —
               
               
                  palauttamaan rahoitushakemukset Euroopan komissiolle tarkastusmenettelyä varten ja määräämään rahoitussopimuksen Slovak Safer Internet’, No. SI-2010-SIC-1231002 mukaisten merkityksellisten ja tukikelpoisten kustannusten korvaamisesta
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jolla vaaditaan vastaajan päätöksen ja takaisinmaksuvaatimuksen ARES(2021)1955613 kumoamista olennaisen menettelymääräyksen rikkomisen, perussopimusten tai niiden soveltamiseksi annettujen säännösten rikkomisen taikka toimivallan ylittämisen, erityisesti tosiseikkojen ja havaintojen virheellisen oikeudellisen arvioinnin (puolustautumisoikeuksien loukkaaminen, hyvää hallintoa koskevan oikeuden loukkaaminen, suhteellisuusperiaatteen loukkaaminen, oikeusvarmuuden periaatteen loukkaaminen, lakisääteisyyden vaatimuksen noudattamatta jättäminen, luottamuksensuojan ja taannehtivuuskiellon periaatteen loukkaaminen, tarkastukseen Audit 12-INFS-024 ja seurantatarkastukseen 15-NR01-044 liittyvien tosiseikkojen ja havaintojen virheellinen oikeudellinen arviointi) vuoksi.
               
            
                  2)
               
               
                  Toinen kanneperuste, jolla väitetään, että vastaaja on velvoitettava maksamaan kantajalle tukikelpoiset kustannukset avustussopimuksen SI-2010-SIC-123002 – ”Slovak Safer Internet” alkuperäisenä edunsaajana ja sopimuspuolena pätevän ja tehokkaan avustussopimuksen mukaisesti, koska vastaajalla on toimivalta sen ja kantajan väliseen pätevään ja tehokkaaseen sopimukseen liittyvissä hankkeiden täytäntöönpanoa ja varojen siirtoja koskevissa asioissa.
               
            
                  3)
               
               
                  Kolmas kanneperuste, jolla väitetään, että vastaaja on velvoitettava korvaamaan oikeudenkäyntikulut. Kantaja vaatii edellä mainittujen argumenttien ja riidanalaisen päätöksen mielivaltaisuuden vuoksi korvausta unionin yleisessä tuomioistuimessa aiheutuvista kustannuksista sekä vaatimukseen liittyvistä asianajopalkkioista.